నటుడు శింబు నటించిన ‘అన్బానవన్ అడంగాదవన్ అసరాదవన్ (ఏఏఏ)’ చిత్రాన్ని మైఖేల్రాయప్ప నిర్మించిన రూపొందించిన విషయం తెలిసిందే. ఈ సినిమా రూపొందించే సమయంలో శింబు సహకరించకపోగా, కథలో పలు మార్పులు సూచించడంతో సినిమా షూటింగ్లో జాప్యం చోటుచేసుకోవడంలో సినిమా విడుదల ఆలస్యమై రూ.20 కోట్ల నష్టం వాటిల్లిందని నిర్మాతల సంఘానికి మైఖేల్రాయప్ప ఫిర్యాదు చేసిన విషయం తెలిసిందే. ఈ క్రమంలో నటుడు సంతానం నటించిన ‘చెక్కపోడుపోడురాజా’ అనే చిత్రానికి శింబు సంగీత దర్శకుడిగా అవతారమెత్తారు. ఈ చిత్ర ఆడియో ఆవిష్కరణ కార్యక్రమంలో పాల్గొన్న శింబు బహిరంగ క్షమాపణలు కోరాడు. కార్యక్రమంలో శింబు మాట్లాడుతూ, తనకు మోసం చేయడం తెలియదని, అయితే, తనలో ఉన్న తప్పును పలువురి గుర్తించి చెప్పడంతో, తప్పు తెలుసుకుని క్షమాపణలు కోరుతున్నారన్నారు. ‘ఏఏఏ’ చిత్రం పరాజయం కావడం తనకు కూడా ఆవేదన కలిగిందని, అభిమానుల కోసమే ఈ చిత్రంలో నటించానని తెలిపారు. కథలో కీలక సన్నివేశాలకు తాను సూచనలివ్వడంతో ఖర్చు పెరగడంతోనే నిర్మాతతో విభేదాలు తలెత్తాయన్నారు.      షూటింగ్ సమయంలోనైనా లేదా చిత్రం విడుదల అయిన తర్వాతైనా తన తప్పును తెలియజేసి ఉంటే సరిదిద్దుకోనేవాడనిని, అయితే, ఆరు నెలల తర్వాత మరో వ్యక్తి ద్వారా ఈ విషయం తెలియడం ఆగ్రహం తెప్పించిందన్నారు. అయినప్పటికీ, తన తప్పుపై బహిరంగ క్షమాపణలు కోరుతున్నట్టు తెలిపారు. తానెలా ఉండాలన్న  విషయం ప్రస్తుతం గ్రహించానని, ఇకపై పొరపాట్లు జరుగకుండా చూసుకుంటానని శింబు తెలిపారు.
natudu shimbu natinchina ‘anbanavan adangadavan asaradavan (aae)’ chitraanni maikhelrayappa nirminchina roopondinchina vishayam telisinde. ee sinima roopondinche samayamlo shimbu sahakarinchakapogaa, kathalo palu maarpulu suuchimchadamthoo sinima shootinglo jaapyam chotuchesukovadamlo sinima vidudala aalasyamai roo.20 kotla nashtam vaatillindani nirmaatala sanghaaniki maikhelrayappa firyaadu chesina vishayam telisinde. ee kramamlo natudu santaanam natinchina ‘chekkapodupoduraja’ ane chitraaniki shimbu sangeeta darsakudigaa avataaramettaaru. ee chitra audio aavishkarana kaaryakramamlo palgonna shimbu bahiranga kshamaapanalu koradu. kaaryakramamlo shimbu maatlaadutuu, tanaku mosam cheyadam teliyadani, ayithe, tanalo unna tappunu paluvuri gurtinchi cheppadamtho, tappu telusukuni kshamaapanalu korutunnarannaru. ‘aae’ chitram parajayam kaavadam tanaku kuudaa aavedana kaligindani, abhimaanula kosame ee chitramlo natinchaanani telipaaru. kathalo keelaka sannivesaalaku taanu suuchanalivvadamtoe kharchu peragadamthone nirmaatatoe vibhedaalu talettaayannaaru.      shooting samayamloonainaa leda chitram vidudala ayina tarvaatainaa tana tappunu teliyajesi unte sarididdukonevadani, ayithe, aaru nelala tarvaata maro vyakti dwara ee vishayam teliyadam aagraham teppinchindannaaru. ayinappatiki, tana tappupai bahiranga kshamaapanalu korutunnattu telipaaru. tanela undaalanna  vishayam prastutam grahinchaanani, ikapai porapaatlu jarugakunda chusukuntanani shimbu telipaaru.